243 



305. Fjældsimmer, Dryas odopetala L. 

 N. Reinblom. Isl. Rjupnalauf, Holtas61ey. 



I arktiske Egne og i den alpine Region af Bjærgene i Europa, 

 Asien og Amerika er Fjældsimmer-Slægten udbredt. Det er nær- 

 mest smaa Halvbuske med ved Grunden forveddede Stængler, der 

 er mere eller mindre nedliggende. Bladene er, ejendommeligt nok 

 indenfor Rosenfamilien, hele, om end groft rundtakkede langs Ran- 

 den hos vor Art; deres Overside er glat og læderagtig, medens 

 Undersiden er hvidfiltet. Blomsterne er langstilkede og udmærker 

 sig ved at mangle Yderbæger og ved de 8 hvidgule Kronblade; 

 Antallet er usædvanligt, Plantens latinske Artsnavn hentyder der- 

 til. Bestøvningen sker ved Insekternes Hjælp; fra Underbægerets 

 indre Rand udskilles Honning. Frugterne, de smaa Nødder, er 

 forsynede med en „Hale" som hos Pulsatilla-ÅTteTne (se Nr. 171) 

 og foreg. ; den er haaret og tjener til Spredning ved Vindens Hjælp 

 (Figg. 3 og 4). 



Fjældsimmer forekommer i det meste af Norge, til Fjælds, 

 og sjælden paa Færøerne, men hyppigt i Island. Den vokser gerne 

 selskabeligt og spiller en vigtig Rolle i de islandske Heders Plante- 

 vækst, hvor de store, prægtige Blomster, der minder om den hvide 

 Anemones, liver stærkt op i Hedens dystre Farvetone. I Grønland 

 træffes mest en nær staaende Art, D. integrifolia Vahl, der ud- 

 mærker sig ved helrandede eller næsten helrandede Blade. 



I Nutiden vokser Fjældsimmer ikke i Danmark, men derimod 

 findes Rester af den, og da navnlig de fast byggede Blade, i den 

 af Gletschere i Istiden dannede Ler, der hviler f. Eks. under mange 

 af vore Moser. I Lerlag af denne Oprindelse fandt nordiske For- 

 skere (A. G. Nathorst og Jap. Steenstrup) i forrige Aarhundrede 

 Fjældsimmers Rester i Selskab med Rester af andre arktiske Plan- 

 ter (t. Eks. Polar-Pil og Dværg-Birk), alle Vidner om hine fjærne 

 Tiders Vegetation og Klima, helt forskellige fra de nuværende For- 

 hold, og vigtige Støtter for Teorien om Istiden. 



Tav. 305. Fig. 1. Et mindre Individ i naturlig Størrelse. Fig. 2. Blomst, 

 lige efter Afblomstringen (Vi). Fig. 3. Bæger og modne Smaafrugter (nat. Størr.) 

 Fig. 4. Nød. 



306. Hindbær, Buhus idæus L. 

 N. Bringebær. 



Hindbær og de 5 følgende Arter hører alle til den store Slægt 

 Eubus, som er udbredt over hele Jorden^ men særlig rigt udviklet 



16* 



